Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1991. évi II. törvényt. Ha az adós valamely kötelezettség biztosítására
Paragraph Index: 515

11. Alapvető tőke módosítása (csökkentő tételek) Ezekbe a sorokba előjel nélkül kell az egyes tételeket feltüntetni, de az összesítő sor összegét levonandó tételként kell figyelembe venni a z alapvető tőke értékének kiszámításához. A 11.1 sorba a még be nem fizetett jegyzett tőke összegét — előjel nélkül — kell beírni. 11.2 Jegyzett tőke leszállításának értéke a cégbírósági bejegyzésig Ebben a sorban a közgyűlési (alapítói) határozat szerinti jegyzett tőke csökkentés (leszállítás) értékét csak addig kell — a döntést követő naptól kezdve — itt szerepeltetni, amíg a jegyzett tőke értéke ezzel nem módosul. 11.3 Immateriális javak levonandó része bérleti jog nélkül Itt kell az immateriális javaknak a befektetési vállalkozás elhelyezését szolgáló vásárolt bérleti jog nélküli értékét feltüntetni, beleértve az Szmt. 22. § (4) bekezdésében az egyéb immateriális javak között kimutatható alapítás-átszervezés aktivált értékét is. 11.4 Visszavásárolt saját részvény Ebben a sorban a befektetési vállalkozás által visszavásárolt saját részvény állományát Szmt. szerinti értéken kell kimutatni. 11.5 Befektetések PIBi vállalkozásokba Ebben a sorban minden (bel-, illetve külföldön létesített) hitelintézetbe (ideértve a hitel- és takarékszövetkezetet is), pénzügyi vállalkozásba, illetve biztosítóba történt befektetések (pénzbeli, illetve nem pénzbeli hozzájárulás) értékét kell feltüntetni, függetlenül attól, hogy a azt a befektetési vállalkozás könyveiben hol tartja nyilván. A külföldi vállalkozás esetében a telephely szerinti ország előírása, engedélye, illetve a magyar jogszabályok által meghatározott tevékenység alapján kell eldönteni, hogy milyen PIBi vállalkozásként veendő figyelembe. 11.6 Nyújtott alárendelt kölcsöntőke pénzügyi intézmény (PI) részére Itt minden (bel-, illetve külföldön létesített) pénzügyi intézmény (hitelintézet, pénzügyi vállalkozás) részére alárendelt kölcsöntőkeként nyújtott hitel értékét kell feltüntetni. A 11.7 sorba az Évközi negatív eredmény abszolút értéke kerül.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes